Yusien Buolt

Yusien Buolt adawaiz Usain St. Leo Bolt, C.D. baan pah 21 Aagos 1986, a wah faama Jumiekan sprinta ah Olimpix guol medalis. Ih huol di wol rekaad fi di 100 miita, di 200 miita, ah wid ih tiimmietdem, di 4 x 100 miita rilie. Ih huol di Olimpix rekaad fi di wuola di chrii ries. A di 2008 Soma Olimpix, Buolt ton di fos man fi win chrii sprintin ivent a wan singgl Olimpix sens Kaal Luwis (Carl Lewis) ina 1984, ah ih a di fos man fi set wol rekaad ina di wuol chrii ries a wan singgl Olimpix. Ina 2009 Bolt ena di fos man fi huol di 100 ah 200 miita Wol ah Olimpik taikl a di sieh taim.

Buolt distingguish ihself wid a 200-miita guol medal a di 2002 Wol Juunia Champianship, we mek im di yonggis eba guol medalis. Ina 2004, a di KIARIFTA Giemz, ih eh-bikomps di fos juunia sprinta fi ron di 200-miita ina anda 20 sekan wid taim a 19.93 sekan, fi brok fi Rai Maatn (Roy Martin) juunia rekaad bai tuu-tent a sekan. Ih ton profeshanal ina 2004, mis muos a ih siizn juu tu injri, bot ih kompiit a di 2004 Soma Olimpix. Ina 2007, ih biit fi Danal Kuari (Donald Quarrie) 200-miita Jumiekan nashinal rekaad wen ih ron 19.76 sekan. Ina Mie 2008, Buolt set ih fos 100-miita wol rekaad wid a taim a 19.72 sekan. Ih set wol rekaad ina di 100-miita ah 200-miita ivent a di 2008 Biejing Olimpix: 100-miita rekaad taim a 9.69 sekan ah brok ih uona rekaad a 9.72 sekan; wid a rekaad taim a 19.30 sekan ih brok di uol rekaad a 19.32 sekan set bai Maikal Jansn (Michael Johnson) a di 1996 Soma Olimpix ina Atlanta. Ina Aagos 2009, wan yier afta Biejing Olimpix, ih brok ih uona rekaad agen ina di 100-miita ah di 200-miita. Buolt ron 9.58 ah 19.19 sekan rispektivli a di 2009 Wol Champianship. Ih rekaad brokin maajin ina di 100-miita a di ayis taim sens di staat a dijital taim mejament.

Az a rizolt a Buolt sokses ina hatletix, deh niem im di Laures World Sportsman of the Year fi 2009. Ih achiivmentdem ina sprintin oern im di midia petniem "Laitnin Buolt".

 Hanaz 
YierToernamentSitiRizoltIventTaim (sekan)20022002 Wol Juunia Champianship ina AtletixKinston 1200 m20.61 20022002 Wol Juunia Champianship ina AtletixKinston 24 x 100 m rilie39.15 20022002 Wol Juunia Champianship ina AtletixKinston 24 x 400 m rilie3:04.06 20032003 Wol Yuut Champianship ina AtletixShoerbruk 1200 m20.4020062006 IAAF Wol KopShtutgaat 3200 m20.1020062006 IAAF Wol Atletiks FainalAtenz 2200 m19.9620072007 Wol Champianship ina AtletixOsaka 2200 m19.9120072007 Wol Champianship ina AtletixOsaka 24 x 100 m rilie37.8920082008 Soma OlimpixBiejing 1100 m9.69 WR OR20082008 Soma OlimpixBiejing 1200 m19,30 WR OR20082008 Soma OlimpixBiejing 14 x 100 m rilie37.10 WR OR20092009 Wol Champianship ina AtletixBoerlin 1100 m9.58 WR CR20092009 Wol Champianship ina AtletixBoerlin 1200 m19.19 WR CR20092009 Wol Champianship ina AtletixBoerlin 14 x 100 m rilie37.31 CR

 Wol rekaad 
IventDietRizoltTaim (sekan)Win100 m16 Aagos 2009Boerlin9.58 WR CR +0.9 m/s150 m17 Mie 2009Manchesta14.35 WR CR +1.1 m/s200 m20 Aagos 2009Boerlin19.19 WR CR -0.3 m/s400 m5 Mie 2007Kinston45.28

 Extoernal lingk 

 Yusien Buolt ofishal websait
 IAAF pruofail fi Yusien Buolt

Category:Jumiekan piipl